Pred testiranjem vedno preberite proizvajalčeva navodila za uporabo za vsa zdravila, ki jih jemljete.
Zdravila za plodnost, ki vsebujejo hCG, lahko povzročijo lažne rezultate (ta zdravila za plodnost se po navadi dajejo v obliki injekcij in testiranje prezgodaj po injekciji lahko pokaže lažen rezultat »Nosečnost«).
Druga zdravila za plodnost (npr. klomifencitrat), zdravila za lajšanje bolečin in hormonska kontracepcijska sredstva (npr. kontracepcijske tablete) ne vplivajo na rezultat.
Če ste pred kratkim nehali uporabljati hormonsko kontracepcijo ali če se zdravite zaradi neplodnosti, npr. s klomifencitratom, imate morda neredne menstruacije. Zato se lahko zgodi, da opravite test za ugotavljanje nosečnosti prezgodaj.
Če ste bili pred kratkim noseči (četudi otroka niste donosili), je posledica lahko lažen rezultat »Nosečnost«.
Vzroki za lažen rezultat so lahko tudi zunajmaternična nosečnost, ciste na jajčnikih, menopavza in nekatere zelo redke bolezni.